ΕΛΛΗΝΙΚΗ ΔΗΜΟΚΡΑΤΙΑ



ΤΜΗΜΑ ΦΟΙΤΗΤΙΚΗΣ ΜΕΡΙΜΝΑΣ

Αλεξάνδρεια Πανεπιστημιούπολη

(Alexander Campus)

Ταχ.δ/νση : Τ.Θ. 141, Τ.Κ. 574 00 Σίνδος

Τηλέφωνο :2310013139, 2310474917

E-mail : [infositisi@the.ihu.gr](mailto:infositisi@the.ihu.gr)

----------------------------------------------------------

ΤΜΗΜΑ ΦΟΙΤΗΤΙΚΗΣ ΜΕΡΙΜΝΑΣ

Πανεπιστημιούπολη Σερρών

Ταχ.δ/νση : Τέρμα Μαγνησίας Τ.Κ. 62124

Τηλέφωνο : 2321049147

E-mail : topouzi@ihu.gr

**ΟΡΟΙ, ΠΡΟΫΠΟΘΕΣΕΙΣ ΚΑΙ ΔΙΚΑΙΟΛΟΓΗΤΙΚΑ ΓΙΑ ΤΗΝ ΠΑΡΟΧΗ ΔΩΡΕΑΝ ΣΙΤΙΣΗΣ ΣΤΟΥΣ ΦΟΙΤΗΤΕΣ**

**ΓΙΑ ΤΟ ΑΚΑΔΗΜΑΪΚΟ ΕΤΟΣ 2024-2025**

Σας ενημερώνουμε ότι, οι φοιτητές και οι φοιτήτριες **του Διεθνούς Πανεπιστημίου της Ελλάδος,** έχουν την δυνατότητα να υποβάλλουν, **μόνο** **ηλεκτρονικά,** αίτηση για την παροχή δωρεάν σίτισης για το ακαδημαϊκό έτος **2024-2025**, μέσω της ιστοσελίδας <https://sitisi.ihu.gr>, χρησιμοποιώντας τα στοιχεία **του ιδρυματικού τους λογαριασμού**.

Η ηλεκτρονική  πλατφόρμα  θα παραμείνει **ανοικτή**από **20/09/2024 έως και 10/10/2024 και ώρα 23**:**59.**

**ΠΡΟΣΟΧΗ για να υποβληθεί η ηλεκτρονική αίτηση για την παροχή δωρεάν σίτισης, πρέπει οι γονείς και οι φοιτητές να έχουν υποβάλει Φορολογική Δήλωση οικονομικού έτους 2023.**

**Οδηγίες Ηλεκτρονικής αίτησης για Σίτιση**

Οι φοιτητές και οι φοιτήτριες θα πρέπει να εισέλθουν στην διεύθυνση <https://sitisi.ihu.gr/> και να επιλέξουν **ΥΠΟΒΟΛΗ ΑΙΤΗΣΗΣ** (γίνεται μεταφορά στο Σύστημα υποβολής αιτημάτων σίτισης). Η είσοδος στην εφαρμογή υποβολής των αιτήσεων γίνεται με τον προσωπικό ιδρυματικό τους λογαριασμό. Εκεί θα πρέπει να εισάγουν το **user name** και το **password** με το οποίο εισέρχονται στις ηλεκτρονικές υπηρεσίες του πανεπιστημίου, στη συνέχεια θα πρέπει να συμπληρώσουν με προσοχή την ηλεκτρονική αίτηση – φόρμα με τα ατομικά, οικονομικά και κοινωνικά στοιχεία, στα αντίστοιχα πεδία.

Μόλις ολοκληρωθεί η συμπλήρωση των απαιτούμενων στοιχείων πριν την τελική υποβολή θα πρέπει να μεταφορτωθούν τα απαραίτητα κατά περίπτωση πρόσφατα (όχι πέραν του εξαμήνου) δικαιολογητικά σε αρχεία της μορφής \*.pdf, όπως ακριβώς αυτά περιγράφονται στις οδηγίες, προκειμένου **η αίτηση να υποβληθεί οριστικά και να λάβει αριθμό πρωτοκόλλου.**

**Ο όγκος των εγγράφων δεν θα πρέπει ξεπερνά τα 2 ΜΒ, και η όψη κάθε δικαιολογητικού θα πρέπει να έχει τον κατάλληλο προσανατολισμό**.

**Αιτήσεις που δεν έχουν οριστική υποβολή, δεν θα αξιολογούνται.**

Κατά την αξιολόγηση των αιτήσεων δύναται να ζητηθούν επιπρόσθετα δικαιολογητικά.

Τα αποτελέσματα και ο χρόνος έναρξης παροχής δωρεάν σίτισης θα γνωστοποιηθούν με ανάρτηση στην ιστοσελίδα των ανακοινώσεων της Φοιτητικής Μέριμνας.

## **Ι. Δικαίωμα υποβολής αίτησης για δωρεάν σίτιση έχουν:**

* Οι ενεργοί φοιτητές του πρώτου, δεύτερου και τρίτου κύκλου σπουδών, εφόσον δεν είναι κάτοχοι ήδη πτυχίου, μεταπτυχιακού ή διδακτορικού τίτλου αντίστοιχα. Ως ενεργοί φοιτητές λογίζονται οι φοιτητές που δεν έχουν υπερβεί το ανώτατο όριο φοίτησης ανά πρόγραμμα σπουδών, όπως εκάστοτε ισχύει.
* Οι εγγεγραμμένοι, ως φιλοξενούμενοι, φοιτητές στο Διεθνές Πανεπιστήμιο της Ελλάδος, που προέρχονται από ομοταγή Ιδρύματα της αλλοδαπής στο πλαίσιο εκπαιδευτικών ή ερευνητικών προγραμμάτων συνεργασίας.

## **ΙΙ. Προϋποθέσεις για την υποβολή αίτησης:**

* Άγαμοι φοιτητές, των οποίων το ετήσιο οικογενειακό εισόδημα, όπως προκύπτει από τις αντίστοιχες Πράξεις Διοικητικού Προσδιορισμού Φόρου (ΦΕΦΠ 2023) δεν υπερβαίνει τις σαράντα πέντε χιλιάδες (45.000) ευρώ προκειμένου για οικογένεια με ένα μόνο τέκνο. Για οικογένειες με δύο τέκνα και πλέον το παραπάνω ποσό προσαυξάνεται κατά πέντε χιλιάδες (5.000) ευρώ για κάθε τέκνο πέραν του πρώτου. Το ανωτέρω διαμορφούμενο ποσό προσαυξάνεται κατά τρεις χιλιάδες (3.000) ευρώ εφόσον ο αδελφός/η αδερφή του δικαιούχου φοιτητή είναι ενεργός προπτυχιακός φοιτητής. Εάν περισσότεροι του ενός αδελφοί υπάγονται σε αυτήν την κατηγορία το ποσό αυτό προσαυξάνεται κατά τρεις χιλιάδες (3.000) ευρώ για καθέναν από αυτούς.
* Έγγαμοι φοιτητές, των οποίων το ετήσιο οικογενειακό εισόδημα, όπως προκύπτει από τις αντίστοιχες Πράξεις Διοικητικού Προσδιορισμού Φόρου (ΦΕΦΠ 2023) δεν υπερβαίνει τις σαράντα πέντε χιλιάδες (45.000) ευρώ. Προκειμένου για οικογένεια με παιδιά, το ποσό αυτό προσαυξάνεται κατά πέντε χιλιάδες (5.000) ευρώ για κάθε ανήλικο τέκνο.
* Άγαμοι φοιτητές άνω των 25 ετών, των οποίων το ετήσιο ατομικό εισόδημα, όπως προκύπτει από την αντίστοιχη Πράξη Διοικητικού Προσδιορισμού Φόρου (ΦΕΦΠ 2023) δεν υπερβαίνει τις είκοσι πέντε χιλιάδες (25.000) ευρώ.

Ως **ετήσιο οικογενειακό εισόδημα** νοείται το συνολικό ετήσιο φορολογούμενο, πραγματικό ή τεκμαρτό, καθώς και το απαλλασσόμενο ή φορολογούμενο με ειδικό τρόπο εισόδημα του ίδιου του φοιτητή, των γονέων του και των εξαρτώμενων τέκνων από κάθε πηγή. Προκειμένου για έγγαμο φοιτητή, ως ετήσιο οικογενειακό εισόδημα νοείται το συνολικό ετήσιο φορολογούμενο πραγματικό ή τεκμαρτό, καθώς και το απαλλασσόμενο ή φορολογούμενο με ειδικό τρόπο εισόδημα των ιδίου, του/της συζύγου του/της και των ανηλίκων τέκνων του από κάθε πηγή.

Τα κατά περίπτωση διαμορφούμενα ποσά μειώνονται κατά 10%, όταν οι δικαιούχοι φοιτητές κατοικούν μόνιμα στο Δήμο που έχει την έδρα του το Τμήμα φοίτησης. Το ύψος του ετήσιου οικογενειακού ή ατομικού εισοδήματος δεν αποτελεί κριτήριο παροχής δωρεάν σίτισης στον φοιτητή, όταν ο ίδιος, ανεξαρτήτως ηλικίας, ή ένας εκ των γονέων του εάν είναι άγαμος κάτω των 25 ετών, ή ο/η σύζυγος του/της εάν είναι έγγαμος, εισπράττει επίδομα ανεργίας.

Στις περιπτώσεις που ο δικαιούχος φοιτητής ή/και οι γονείς του ή ο/η σύζυγος του/της, εφόσον αυτός είναι έγγαμος, δεν υποχρεούνται στην υποβολή φορολογικής δήλωσης**,** υποβάλουν υπεύθυνη δήλωση του ν. 1599/1986 (Α 75) στην οποία θα δηλώνει ότι *«δεν είμαι υπόχρεος σε υποβολή φορολογικής δήλωσης»*.

## **ΙΙΙ. Δικαιολογητικά που απαιτούνται κατά περίπτωση για παροχή δωρεάν σίτισης σύμφωνα με την ηλεκτρονική εφαρμογή (https://sitisi.ihu.gr/).**

1. **ΑΙΤΗΣΗ,** η οποία υποβάλλεται μέσω της ηλεκτρονικής πλατφόρμας υποβολής του πανεπιστημίου **(https://sitisi.ihu.gr/)** από το φοιτητή και επέχει θέση Υπεύθυνης Δήλωσης.
2. **Α.Δ.Τ./ΔΙΑΒΑΤΗΡΙΟ:** Ευκρινές φωτοαντίγραφο Δελτίου Αστυνομικής Ταυτότητας του φοιτητή ή διαβατήριο και άδεια παραμονής για τους αλλοδαπούς **(αρχείο της μορφής \*.pdf)**.
3. **ΟΙΚΟΓΕΝΕΙΑΚΗ ΚΑΤΑΣΤΑΣΗ:** ΠρόσφατοΠιστοποιητικό οικογενειακής κατάστασης (θα πρέπει απαραίτητα να είναι πρωτότυπο αρχείο .pdf όπως αυτό εξάγεται από το Εθνικό Δημοτολόγιο μέσω της πύλης [**https://www.gov.gr**](https://www.gov.gr/)**).**Το ίδιο ισχύει και για τους φοιτητές με Ελληνική υπηκοότητα, οι οποίοι επιπρόσθετα θα πρέπει να προσκομίσουνπρόσφατο και έγκυρο Πιστοποιητικό Οικογενειακής Κατάστασης το οποίο προέρχεται από την αλλοδαπή χώρα όπου θα εμφανίζονται όλα τα μέλη της οικογένειάς τους, επίσημα μεταφρασμένο στην ελληνική γλώσσα του τελευταίου εξαμήνου.
4. **ΔΙΑΖΕΥΓΜΕΝΟΙ ΓΟΝΕΙΣ:** Σε περίπτωση χωρισμένων γονέων ή εν διαστάσει, διαζύγιο ή δικαστική απόφαση ή συμβολαιογραφική πράξη από την οποία να προκύπτει ότι ασκεί κατ’ αποκλειστικότητα ή μετά από σχετική ανάθεση την προσωρινή ή μόνιμη επιμέλεια ενός ή περισσότερων ανήλικων τέκνων ή πιστοποιητικό οικογενειακής κατάστασης του τελευταίου εξαμήνου **(αρχείο της μορφής \*.pdf)**.
5. **ΔΗΜΟΣ:** Έγγραφο δημόσιας αρχής ή υπηρεσιών ή λογαριασμών οργανισμών κοινής ωφελείας (λογαριασμός ΔΕΗ ή ΕΥΔΑΠ) **(αρχείο της μορφής \*.pdf)**., από το οποίο να προκύπτει ο τόπος μόνιμης κατοικίας του φοιτητή /της φοιτήτριας ή μπορείτε να εκδώσετε Βεβαίωσης μόνιμης κατοικίας μέσω gov.gr πληκτρολογώντας «Βεβαίωσης μόνιμης κατοικίας».
6. **ΑΛΛΟΔΑΠΟΣ ΥΠΟΤΡΟΦΟΣ:** Οι αλλοδαποί υπότροφοι φοιτητές θα επισυνάπτουν βεβαίωση χορήγησης υποτροφίας, ακαδημαϊκού έτους 2024- 2025 ή βεβαίωση σπουδών όπου φαίνεται ο τρόπος εισαγωγής **(αρχείο της μορφής \*.pdf)**.
7. **ΠΟΛΥΤΕΚΝΟΣ/Η:** Πιστοποιητικό της Ανώτατης Συνομοσπονδίας Πολυτέκνων Ελλάδος ή μπορείτε να εκδώσετε πιστοποιητικό πολυτεκνικής ιδιότητας μέσω gov.gr πληκτρολογώντας «Πιστοποιητικό πολυτεκνικής ιδιότητας».
8. **ΜΕΛΟΣ ΠΟΛΥΜΕΛΟΥΣ ΟΙΚΟΓΕΝΕΙΑΣ:** Πιστοποιητικό οικογενειακής κατάστασης, αφορά τις τρίτεκνες οικογένειες.
9. **ΑΔΕΛΦΟΣ/Η ΠΟΥ ΦΟΙΤΑ ΣΤΟΝ 1ο ΚΥΚΛΟ ΣΕ ΔΙΑΦΟΡΕΤΙΚΗ ΠΟΛΗ:** Βεβαίωση σπουδών για κάθε αδερφό/ή αδερφή που φοιτά σε ΑΕΙ **(αρχείο της μορφής \*.pdf)**. .
10. **ΟΡΦΑΝΟΣ/Η ΚΑΙ ΚΑΤΩ ΤΩΝ 25 ΕΤΩΝ:** Ληξιαρχική πράξη θανάτου του αποβιώσαντος γονέα.
11. **ΤΕΚΝΟ ΑΓΑΜΗΣ ΜΗΤΕΡΑΣ ΚΑΙ ΚΑΤΩ ΤΩΝ 25 ΕΤΩΝ:** Ληξιαρχική πράξη γέννησης του φοιτητή/ της φοιτήτριας **(αρχείο της μορφής \*.pdf)**.
12. **ΑΝΑΠΗΡΙΑ ΑΝΩ ΤΟΥ 67%:** Πιστοποιητικό Υγειονομικής Επιτροπής, σύμφωνα με το εκάστοτε ισχύον σύστημα πιστοποίησης αναπηρίας, το οποίο να είναι σε ισχύ κατά το έτος υποβολής της αίτησης. Φοιτητές με γονείς, τέκνα, αδέλφια, συζύγους που είναι τυφλοί ή κωφάλαλοι ή νεφροπαθείς, που υποβάλλονται σε αιμοκάθαρση ή πάσχουν από μυϊκή δυστροφία Duchenne ή ανήκουν στην κατηγορία ατόμων ειδικών αναγκών επειδή έχουν κινητικά προβλήματα οφειλόμενα σε αναπηρία άνω του 67%. Οι πάσχοντες από τις σοβαρές ασθένειες που προβλέπονται στις διατάξεις του άρθρου 35 του ν. 3794/2009 (Α΄ 156). Αν το πιστοποιητικό Υγειονομικής Επιτροπής δεν διασαφηνίζει τα κινητικά προβλήματα, αλλά μόνο αναπηρία άνω του 67%, τότε συμπληρωματικά απαιτείται ιατρική γνωμάτευση από Δημόσιο Νοσοκομείο, με υπογραφή και σφραγίδα Διευθυντού είτε Κλινικής Ε.Σ.Υ. ή Εργαστηρίου ή Πανεπιστημιακού Τμήματος αντίστοιχα, που θα βεβαιώνει ότι η συγκεκριμένη αναπηρία που πιστοποιείται από την Υγειονομική Επιτροπή προκαλεί ή συνδέεται με σοβαρά κινητικά προβλήματα.
13. **ΤΕΚΝΟ ΘΥΜΑΤΟΣ ΤΡΟΜΟΚΡΑΤΙΑΣ ΚΑΙ ΚΑΤΩ ΤΩΝ 25 ΕΤΩΝ:** Αντίγραφο της πράξης συνταξιοδότησης που απονέμεται σύμφωνα με τις διατάξεις του ν. 1897/90 (Α΄ 120), θεωρημένο για την γνησιότητά του από Δημόσια Αρχή **(αρχείο της μορφής \*.pdf)**.
14. **ΕΠΙΔΟΤΟΥΜΕΝΗ ΑΝΕΡΓΙΑ:** Βεβαίωση επιδότησης ανεργίας, από το υποκατάστημα του Οργανισμού Απασχόλησης Εργατικού Δυναμικού (ΟΑΕΔ) στα Μητρώα του οποίου είναι εγγεγραμμένος ο ίδιος, ο γονέας του ή ο/η σύζυγός του, η οποία μπορεί να εκδοθεί μέσω των ηλεκτρονικών υπηρεσιών του ΟΑΕΔ (www.oaed.gr/e-yperesies) ή της πύλης [**https://www.gov.gr**](https://www.gov.gr/)).
15. **ΠΛΗΓΕΝΤΑΣ ΑΠΟ ΘΕΟΜΗΝΙΕΣ:** Για τους φοιτητές που φέρουν την ιδιότητα του πληγέντος από θεομηνίες ή φυσικές καταστροφές (πυρόπληκτοι / σεισμοπαθείς / πλημμυροπαθείς), βεβαίωση του οικείου Δήμου (στον οποίον ανήκουν οι, χαρακτηρισμένες ως πληγείσες περιοχές, Δημοτικές ενότητες) από την οποία να αποδεικνύεται ότι είναι δικαιούχοι. Για τους φοιτητές που φέρουν την ιδιότητα του πληγέντος του σιδηροδρομικού δυστυχήματος των Τεμπών της 28ης Φεβρουαρίου 2023, τα δικαιολογητικά που αναφέρονται στην Υπουργική Απόφαση 43331/Ζ1/2023 (ΦΕΚ 2578 Β΄/20-4-2023) **(αρχείο της μορφής \*.pdf)**.
16. **ΥΠΟΧΡΕΟΣ ΥΠΟΒΟΛΗΣ ΦΟΡΟΛΟΓΙΚΗΣ ΔΗΛΩΣΗΣ:** Αντίγραφο Πράξης Διοικητικού Προσδιορισμού Φόρου (ΦΕΦΠ 2023) της αρμόδιας Δ.Ο.Υ. του φοιτητή/ της φοιτήτριας εάν έχει κάνει φορολογική δήλωση για το οικονομικό έτος **2023**, (θα πρέπει απαραίτητα να είναι πρωτότυπο αρχείο .pdf όπως αυτό εξάγεται από το taxis-όχι φωτοτυπία). Αν δεν έχει κάνει φορολογική δήλωση θα πρέπει να υποβάλει υπεύθυνη δήλωση στην οποία θα δηλώνει ότι *«δεν είμαι υπόχρεος σε υποβολή φορολογικής δήλωσης»* **(αρχείο της μορφής \*.pdf)**.
17. **ΕΚΚΑΘΑΡΙΣΤΙΚΟ ΓΟΝΕΩΝ:** Αντίγραφο Πράξης Διοικητικού Προσδιορισμού Φόρου (ΦΕΦΠ 2023) της αρμόδιας Δ.Ο.Υ. των γονέων (θα πρέπει απαραίτητα να είναι πρωτότυπο αρχείο .pdf όπως αυτό εξάγεται από το taxis-όχι φωτοτυπία).
    1. Οι Κύπριοι φοιτητές θα προσκομίζουν βεβαίωση του Τμήματος Εσωτερικών Προσόδων του Υπουργείου Οικονομικών της χώρας τους, των γονέων τους και το δικό τους ακόμη και με μηδενικό εισόδημα (υποχρεωτικά).
    2. Οι αλλοδαποί και οι φοιτητές τέκνα Ελλήνων του εξωτερικού θα επισυνάπτουν βεβαίωση της αρμόδιας Δημόσιας Οικονομικής Υπηρεσίας της χώρας τους, επίσημα μεταφρασμένη στην Ελληνική γλώσσα, στην οποία θα φαίνεται το οικογενειακό εισόδημα που αποκτήθηκε το έτος **2023.**
    3. Γενικότερα οι Κύπριοι, ομογενείς και οι αλλοδαποί φοιτητές οφείλουν να προσκομίσουν δικαιολογητικά αντίστοιχα με αυτά που προσκομίζουν οι φοιτητές που διαμένουν μόνιμα εντός Ελλάδος.
    4. Όλα τα έγγραφα που εκδίδονται από αλλοδαπές αρχές πρέπει να συνοδεύονται από επίσημη μετάφραση στα ελληνικά.
18. **ΕΙΣΟΔΗΜΑΤΑ ΠΡΟΣΤΑΤΕΥΟΜΕΝΩΝ ΜΕΛΩΝ – ΑΔΕΛΦΩΝ:** Αντίγραφο Πράξης Διοικητικού Προσδιορισμού Φόρου (ΦΕΦΠ 2023) της αρμόδιας Δ.Ο.Υ. των προστατευόμενων μελών (θα πρέπει απαραίτητα να είναι πρωτότυπο αρχείο .pdf όπως αυτό εξάγεται από το taxis-όχι φωτοτυπία).